نیپال میں ہندی

نیپال میں ہندی ملک کے بیشتر حصوں میں مقامی نیپالی زبان کی طرح بولی جاتی ہے اور زیادہ تر لوگ ہندی بول یا سمجھ سکتے ہیں۔ یہی وجہ ہے کہ بھارت سے نیپال آنے جانے والے افراد کو گفت و شنید میں زیادہ دشواری پیش نہیں آتی۔

 اعداد و شمار 
نیپال کی تقریباً 49 فیصد آبادی نیپالی زبان کو اپنی مادری زبان کے طور پر استعمال کرتی ہے، جبکہ 0.47 فیصد لوگ ہندی کو اپنی مادری زبان مانتے ہیں۔ تاہم زیادہ تر لوگ ہندی بول اور سمجھ سکتے ہیں۔ اس کی ایک بڑی وجہ بھارتی ٹیلی ویژن اور سینما کی نیپال میں مقبولیت ہے۔

 نیپال میں ہندی میں حلف برداری 
نیپال کے سابق نائب صدر پرمانند جھا نے جولائی 2008 ء میں اپنے عہدے کا حلف ہندی میں لیا تھا۔ اس پر پانچ دن تک ملک بھر میں احتجاج ہوا اور ان کے پتلے جلائے گئے۔ نیپال کی عدالتِ عظمیٰ نے 2009ء میں فیصلہ دیا کہ ہندی میں حلف لینا غیر قانونی ہے۔ بالآخر پرمانند جھا نے 7 فروری 2010 ء کو نیپالی زبان اور اپنی مادری زبان میتھلی میں حلف لے کر تنازع ختم کیا۔

 ہندی کو اقوام متحدہ کی سرکاری زبان کا درجہ دینے کا مطالبہ 
پرمانند جھا نے جنوری 2015 میں یہ مطالبہ بھی کیا کہ ہندی کو اقوام متحدہ کی چھ سرکاری زبانوں میں شامل کیا جائے۔

 نیپالی اور ہندی زبانوں کی مشابہت و اختلافات 
عام طور پر سمجھا جاتا ہے کہ نیپالی اور ہندی زبانیں ایک جیسی ہیں، مگر ایسا نہیں ہے۔ ان دونوں میں صرف دیوناگری رسم الخط کی یکسانی پائی جاتی ہے۔ مثال کے طور پر درج ذیل عام گفتگو کے جملے ملاحظہ ہوں:

 نیپالی (دیوناگری رسم الخط)  ہندی (فارسی رسم الخط) तपाईंलाई कस्तो छ؟  آپ کیسے ہیں؟ तपाईंको نام के हो؟  آپ کا نام کیا ہے؟ मैले बुझिन  میں نہیں سمجھی सन्चै छ  میں ٹھیک ہوں

نوٹ: یہاں پر سہولت کی غرض سے ہندی الفاظ اور جملوں کو اردو میں لکھا گیا ہے جب کہ نیپالی کو دیوناگری رسم الخط میں رکھا گیا ہے۔ یہ دیکھا جا سکتا ہے کہ ایک لفظ نام اردو میں لکھا گیا ہے، وہ دونوں زبانوں میں مشترک ہے۔ باقی نیپالی زبان کا متن مختلف ہے اور اس کا اردو میں لکھا جانا مشکل ہے۔

 ہندی کی تائید 
نیپال کے سابق وزیر اعظم اور ادیب لوک ناتھ بہادر چند نے کہا کہ نیپال میں ہندی زبان کو فروغ دیا جانا چاہیے۔ ہندی طویل عرصے سے نیپال میں رائج ہے۔ ہندی اور نیپالی دونوں زبانوں کو مساوی طور پر فروغ دینا ضروری ہے۔

 مزید دیکھیے 
 نیپال ہندی ساہتیہ پریشد

 بیرونی روابط 
 نیپال میں ہندی اور ہندی ادب (سوریاناتھ گوپ)

 حوالہ جات 

زمرہ:نیپال کی زبانیں
زمرہ:ہندی